Cosmin Moți

**Cosmin Moți** (lindur më 3 Dhjetor 1984) është një futbollist rumun i cili luan me skuadrën bullgare Ludogorets Razgrad në Grupin A të futbollit Bullgar. Ai më parë ka qënë lojtar i kombëtares rumune duke e përfaqsuar atë në pesë ndeshje, gjithashtu ka qënë pjesë e skuadrës që luajti në Euro 2008.

## Karriera me klube
Moți filloi karrierën e tij profesioniste te Universitatea Craiova, përpara se të lëvizte te Dinamo București në vitin 2005. Ai bëri debutimin e tij zyrtar me klubin në Supercupa României 2005 kundër Steaua București më 31 Korrik. Ai e nisi ndeshjen si titullar dhe luajti 90 minuta.

Në qershor 2008, ai ishte i lidhur për një kalim te Lazio. Presidenti i klubit italian, Claudio Lotito, erdhi në Rumani për të diskutuar me zyrtarët e Dinamo București për transferimin e mbrojtës, por marrëveshja nuk u arrit. Ai u huazua çuditërisht te klubi tjetër italian Siena më 1 Shtator 2008, dy ditë pasi ai tha se nuk do të largohej nga Dinamo București pavarësisht interesimit të anglezëve të Everton.

Më 2 shkurt 2009, huazimi i tij u prish nga Siena dhe ai u rikthye te Dinamo București.

### Ludogorets Razgrad
Më 28 Qershor 2012, Moți firmosi me klubin bullgar Ludogorets Razgrad. Ai bëri debutimin e tij me klubin më 18 Korrik, në barazimin 1–1 në shtëpi kundër Dinamo Zagreb në raundin e dytë kualifikues të Ligës së Kampioneve, duke hyrë si zëvëndësues në vend të Svetoslav Dyakov. Një muaj më vonë, më 19 Gusht, ai bëri debutimin e tij edhe në Grupit A të futbollit Bullgar në fitoren 3–1 në shtëpi kundër Beroe Stara Zagora. Më qëndrimin e tij të përzemër dhe angazhim ndaj skuadrës, ai e fitoi shpejt vendin e titullarit në qëndër të mbrojtjes.

Më 27 Gusht 2014, Moți u detyrua të luajë si portier për minutën finale të raundit play-off të Ligës së Kampioneve kundër Steaua București pasi portieri titullar Vladislav Stoyanov doli me karton të kuq pas një faulli taktik në minutat e fundit të kohës shtesë. Moți shënoi penalltinë e parë në gjuajtjet e penalltive dhe priti dy penallti me Ludogorets që u kualifikuan për në fazën e grupeve për herë të parë në historinë e tyre.

## Karriera ndërkombëtare
Moți debutoi me kombëtaren nën-21 dhe deri në vitin 2006 regjistroi 23 paraqitje duke shënuar edhe 1 gol. Ai ka luajtur vetëm vetëm pesë herë me kombëtaren rumune dhe ka qënë pjesë e skuadrës që luajti në Euro 2008. Ai bëri debutimin e tij me kombëtaren më 6 shkurt 2008 në humbjen 1–0 kundër Izraelit. Ai luajti edhe në ndeshjen tjetër miqësore përgatitore para fillimit të Euro 2008 kundër Malit të Zi duke kontribuar në fitoren 4–0.

Në ndeshjen e parë të Grupit C, Moți ishte një zëvëndësim i papërdorur me Rumaninë që barazoi pa gola me Francën. Në ndeshjen e dytë më 13 Qershor, Moți ishte sërisht një zëvëndësim i papërdorur me Rumaninë që barazoi me rezultatin 1–1 kundër kampionëve të botës Italisë. Ai nuk luajti as në ndeshjen e tretë me Rumaninë që u eleminua nga Hollanda pasi kjo e fundit fitoi me rezultatin 2–0.

Pas Euro 2008, Moți luajti në miqësoren 1–0 të fituar kundër Letonisë dhe një ndeshje kualifikuese për Kupën e Botës 2010 kundër Ishujve Faroe ku Rumania fitoi 1–0. Ai luajti për herë të fundit me kombëtaren më 7 Tetor 2011 në ndeshjen vlefshme për kualifikueset e Euro 2012 kundër Bjellorusisë duke kontribuar në barazimin 2–2. Që nga ajo ditë, ai nuk ka luajtur më me kombëtaren.

## Statistikat e karrierës
### Klube
### Kombëtarja
*Reduktuar më 29 Gusht 2014*

## Trofe 
### Klubet
**Dinamo București**
*Liga I (1): 2006–07
*Cupa României (1): 2012
*Supercupa României (1): 2005

**Ludogorets Razgrad**
*Grupi A Bullgar. (2): 2012–13, 2013–14
*Kupa Bullgare. (1): 2013–14
*Superkupa Bullgare (2): 2012, 2014

## Referime 
## Lidhje të jashtëme 
*Profilul lui Moti pe site-ul oficial
*RomanianSoccer.ro – Statistikat e karrierës
*Historia e karrierës  te National Football Teams